*****

ΚΑΝΟΝΙΣΜΟΣ (ΕΟΚ) αριθ. 3094/86 ΤΟΥ ΣΥΜΒΟΥΛΙΟΥ

της 7ης Οκτωβρίου 1986

για τη θέσπιση ορισμένων τεχνικών μέτρων διατήρησης των αλιευτικών πόρων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), και ιδίως το άρθρο 11,

την πρόταση της Επιτροπής,

Εκτιμώντας:

ότι, προκειμένου να εξασφαλιστεί η προστασία των θαλάσσιων βιολογικών πόρων και η ισόρροπη εκμετάλλευση των αλιευτικών πόρων προς το συμφέρον τόσο των αλιέων όσο και των καταναλωτών, θα πρέπει να θεσπιστούν τεχνικά μέτρα για τη διατήρηση των αλιευτικών πόρων τα οποία να καθορίζουν μεταξύ άλλων το μέγεθος των ματιών, τα ποσοστά παρεμπιπτόντων αλιευμάτων και τα μεγέθη των ιχθύων που επιτρέπονται καθώς και τους περιορισμούς της αλιείας σε ορισμένες ζώνες, κατά ορισμένες περιόδους και με ορισμένα εξαρτήματα·

ότι ο κανονισμός (ΕΟΚ) αριθ. 171/83 του Συμβουλίου της 25ης Ιανουαρίου 1983 περί ορισμένων τεχνικών μέτρων διατήρησης των αλιευτικών πόρων (2) τροποποιήθηκε έξι φορές με τους κανονισμούς (ΕΟΚ) αριθ. 2931/83 (3), (ΕΟΚ) αριθ. 1637/84 (4), (ΕΟΚ) αριθ. 2178/84 (5), (ΕΟΚ) αριθ. 2664/84 (6), (ΕΟΚ) αριθ. 3625/84 (7) και (ΕΟΚ) αριθ. 3782/85 (8) και ότι, κατά συνέπεια, είναι αναγκαίο, για την ορθή κατανόησή του και την αποτελεσματική εφαρμογή του, να αντικατασταθεί από ένα νέο κανονισμό στον οποίο θα περιέχονται όλες αυτές οι τροποποιήσεις σε ένα ενιαίο κείμενο·

ότι, μετά την αποχώρηση της Γροιλανδίας από την Ευρωπαϊκή Οικονομική Κοινότητα, δεν είναι πλέον πρέπον να συμπεριληφθούν τεχνικά μέτρα που αφορούν τα ύδατα τα οποία υπάγονται στην κυριαρχία ή τη δικαιοδοσία της Γροιλανδίας·

ότι η αποκτηθείσα πείρα κατά την εφαρμογή του κανονισμού (ΕΟΚ) αριθ. 171/83 έφερε στο φως ορισμένες ατέλειες οι οποίες οδηγούν σε προβλήματα όσον αφορά την εφαρμογή και εκτέλεση και οι οποίες θα πρέπει να διορθωθούν, ιδίως με εισαγωγή ορισμών σχετικά με την κατευθυνόμενη αλιεία ορισμένων ειδών ιχθύων και με σαφέστερο ορισμό των εννοιών των παρεμπιπτόντων αλιευμάτων και των προστατευομένων ειδών·

ότι, υπό το φως των πρόσφατων επιστημονικών δεδομένων, θα πρέπει να προβλεφθεί αύξηση του μεγέθους των ματιών κατά την αλιεία στη Βόρεια Θάλασσα, στα δυτικά της Σκωτίας και στο Rockall·

ότι ο τρόπος μέτρησης του μεγέθους των καρκινοειδών και των μαλακίων πρέπει να καθοριστεί με μεγαλύτερη ακρίβεια·

ότι οι κανόνες όσον αφορά την αλιεία εντός της παρακτίου ζώνης 12 μιλίων θα πρέπει να καθοριστούν ακριβέστερα και να είναι εκτελεστοί·

ότι θα πρέπει εν προκειμένω να προβλεφθεί αυξημένη προστασία των ζωνών όπου αναπτύσσονται τα διάφορα είδη, ιδίως η γλώσσα και η ζαγκέτα, στην παράκτια ζώνη των κρατών μελών, λαμβάνοντας υπόψη τις συγκεκριμένες βιολογικές συνθήκες στις διάφορες αυτές ζώνες·

ότι, προκειμένου να μην παρακωληθεί η επιστημονική έρευνα, ο παρών κανονισμός δεν θα πρέπει να εφαρμόζεται σε δραστηριότητες οι οποίες είναι δυνατόν να είναι αναγκαίες έστω και παρεμπιπτόντως, για τη διεξαγωγή της εν λόγω έρευνας·

ότι είναι αναγκαίο να αυξηθούν ορισμένα ελάχιστα μεγέθη για τους ιχθύες που εκφορτώνονται και να θεσπισθούν ορισμένα άλλα προκειμένου να βελτιωθεί η διατήρηση των αλιευτικών πόρων·

ότι η έκδοση του παρόντος κανονισμού δεν θα πρέπει να καταργεί συμπληρωματικά εθνικά μέτρα καθαρά τοπικού χαρακτήρα ή να εμποδίζει τη λήψη τους·

ότι, κατά συνέπεια, τα μέτρα αυτά μπορούν να διτηρούνται ή να λαμβάνονται υπό τον όρο να εξετάζει η Επιτροπή αν συμβιβάζονται με το κοινοτικό δίκαιο και με την κοινή αλιευτική πολιτική·

ότι η εφαρμογή του παρόντος κανονισμού δεν θα πρέπει να θίγει ορισμένα εθνικά μέτρα που υπερκαλύπτουν τις ελάχιστες προϋποθέσεις που αυτός ορίζει·

ότι θα πρέπει να απλουστευθεί η διαδικασία εξέτασης των μέτρων αυτών·

ότι θα πρέπει να συμπεριληφθούν στον παρόντα κανονισμό οι κανόνες που διέπουν τις αλιευτικές δραστηριότητες στο Skagerrak και το Kattegat, οι οποίοι συμφωνήθηκαν από τις αντιπροσωπίες της Κοινότητας και εκείνες της Νορβηγίας και της Σουηδίας·

ότι μπορεί να αποδειχθεί αναγκαίο να ληφθούν επείγοντα νέα μέτρα διατήρησης και να θεσπιστούν λεπτομέρειες εφαρμογής του παρόντος κανονισμού· ότι τα εν λόγω μέτρα και κανόνες θα πρέπει να θεσπιστούν σύμφωνα με τη διαδικασία που αναφέρεται στο άρθρο 14 του κανονισμού (ΕΟΚ) αριθ. 170/83·

ότι, σε περίπτωση που απειλείται σοβαρά η διατήρηση των αλιευτικών πόρων, τα κράτη μέλη θα πρέπει να έχουν τη δυνατότητα να λαμβάνουν τα κατάλληλα προσωρινά μέτρα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οροθέτηση των ζωνών

1. Ο παρών κανονισμός αφορά την αλίευση και την εκφόρτωση των αλιευτικών πόρων που απαντώνται στο σύνολο των θαλάσσιων υδάτων τα οποία υπάγονται στην κυριαρχία ή τη δικαιοδοσία των κρατών μελών, εκτός των περιπτώσεων που προβλέπει το άρθρο 6 παράγραφος 1 στοιχείο β), και τα οποία βρίσκονται σε μια από τις ακόλουθες περιοχές:

Περιοχή 1

Όλα τα ύδατα που βρίσκονται βόρεια και δυτικά της γραμμής η οποία ξεκινά από ένα σημείο ευρισκόμενο σε 48° βορείου γεωγραφικού πλάτους και 18° δυτικού γεωγραφικού μήκους και επεκτείνεται στη συνέχεια βόρεια μέχρι 60° βορείου γεωγραφικού πλάτους, ανατολικά μέχρι 5° δυτικού γεωγραφικού μήκους, στη συνέχεια βόρεια μέχρι 60° 30 βορείου γεωγραφικού πλάτους, στη συνέχεια ανατολικά μέχρι 4° δυτικού γεωγραφικού μήκους, στη συνέχεια βόρεια μέχρι 64° βορείου γεωγραφικού πλάτους και τέλος ανατολικά μέχρι την ακτή της Νορβηγίας.

Περιοχή 2

Όλα τα ύδατα που βρίσκονται βόρεια των 48° βορείου γεωγραφικού πλάτους, εξαιρουμένων των υδάτων της περιοχής 1 και των διαιρέσεων CIEM III b, III c, III d.

Περιοχή 3

Όλα τα ύδατα που αντιστοιχούν στις υποζώνες CIEM VIII και IX.

Περιοχή 4

Όλα τα ύδατα που αντιστοιχούν στην υποζώνη CIEM X.

Περιοχή 5

Όλα τα ύδατα που βρίσκονται στο τμήμα του κεντροανατολικού Ατλαντικού που περιλαμβάνει τις διαιρέσεις 34.1.1, 34.1.2, 34.1.3 και την υποζώνη 34.2.0 της αλιευτικής ζώνης 34 του Οργανισμού Τροφίμων και Γεωργίας των Ηνωμένων Εθνών (FAO) - περιοχή CECAF, εκτός από τα ύδατα που υπάγονται στην κυριαρχία ή δικαιοδοσία της Ισπανίας και βρίσκονται γύρω από τις Καναρίους Νήσους.

Περιοχή 6

Όλα τα ύδατα που βρίσκονται στα ανοικτά των ακτών του γαλλικού διαμερίσματος της Γουιάνας.

Περιοχή 7

Όλα τα ύδατα που βρίσκονται στα ανοικτά των ακτών των γαλλικών διαμερισμάτων της Μαρτινίκας και της Γουαδελούπης.

Περιοχή 8

Όλα τα ύδατα που βρίσκονται στα ανοικτά των ακτών του γαλλικού διαμερίσματος της Reunion.

2. Οι γεωγραφικές ζώνες που αναφέρονται στον παρόντα κανονισμό με τα αρχικά «NAFO» «CIEM» και «FAO» είναι, αντίστοιχα, εκείνες που ορίζονται από την Οργάνωση Αλιείας του Βορειοδυτικού Ατλαντικού, το Διεθνές Συμβούλιο Εξερευνήσεως των Θαλασσών και τον Οργανισμό Τροφίμων και Γεωργίας των Ηνωμένων Εθνών. Οι ζώνες αυτές περιγράφονται, με την επιφύλαξη μεταγενέστερων τροποποιήσεων, στον κανονισμό (ΕΟΚ) αριθ. 3179/78 (1), όπως τροποποιήθηκε τελευταία από τον κανονισμό (ΕΟΚ) αριθ. 654/81 (2), και στις ανακοινώσεις της Επιτροπής 85/ C 347/05 (3) και 85/C 335/02 (4).

3. Οι περιοχές που αναφέρονται στην παράγραφο 1 μπορούν να κατανεμηθούν σε γεωγραφικές ζώνες, σύμφωνα με τη διαδικασία που αναφέρεται στο άρθρο 15, ιδίως βάσει των ορισμών που αναφέρονται στην παράγραφο 2.

4. Παρά τα προβλεπόμενα στην παράγραφο 2, για τους σκοπούς του παρόντος κανονισμού, το Kattegat ορίζεται προς Βορράν από γραμμή που ενώνει το φάρο του Skagen με το φάρο του Tistlarna και στη συνέχεια επεκτείνεται μέχρι το πιο κοντινό σημείο της σουηδικής ακτής, και προς Νότον από γραμμής που ξεκινά από το Hasenoere Head μέχρι το Gniben Point, από το Korshage μέχρι το Spodsbjerg και από το Gilbjerg Head μέχρι το Kullen.

Το Skagerrak ορίζεται προς Δυσμάς από γραμμή που ξεκινά από το φάρο του Hanstholm μέχρι το φάρο του Lindesnes και προς Νότον από γραμμή που συνδέει το φάρο του Skagen με το φάρο του Tistlarna και στη συνέχεια επεκτείνεται μέχρι το πιο κοντινό σημείο της σουηδικής ακτής.

5. Παρά τα προβλεπόμενα στην παράγραφο 2, για τους σκοπούς του παρόντος κανονισμού, η Βόρεια Θάλασσα περιλαμβάνει την υποζώνη CIEM IV καθώς και το τμήμα που συνορεύει με τη διαίρεση CIEM II a που βρίσκεται νότια 64° βορείου γεωγραφικού πλάτους και το μέρος της διαίρεσης CIEM III a που δεν ανήκει στο Skagerrak, όπως ορίζεται στην παράγραφο 4.

ΤΙΤΛΟΣ Ι

ΔΙΚΤΥΑ ΚΑΙ ΠΡΟΫΠΟΘΕΣΕΙΣ ΓΙΑ ΤΗ ΧΡΗΣΙΜΟΠΟΙΗΣΗ ΤΟΥΣ

Άρθρο 2

Ελάχιστα μεγέθη ματιών

1. Για κάθε περιοχή ή γεωγραφική ζώνη που αναφέρεται στο παράρτημα Ι και, ενδεχομένως, για την αντίστοιχη χρονική περίοδο, ισχύ κινητήρα και αριθμό νημάτων που χρησιμοποιούνται για την κατασκευή των ματιών, απαγορεύεται η χρήση διχτυών μηχανοτράτας (τράτας), διχτυών δανικής τράτας ή παρόμοιων διχτυών, εκτός αν το μέγεθος

των ματιών στο μέρος του διχτιού με τα μικρότερα μάτια είναι τουλάχιστον μεγαλύτερο ή ίσο προς τα ελάχιστα μεγέθη ματιών που απαριθμούνται στο εν λόγω παράρτημα, αποκαλούμενο στο εξής « ελάχιστο μάτι αναφοράς», και εκτός αν το αλίευμα που πραγματοποιήθηκε με τα δίχτυα αυτά και ευρίσκεται επί του σκάφους περιλαμβάνει:

- ποσοστό επιτρεπομένων ειδών-στόχων ίσο ή μεγαλύτερο από εκείνο που ορίζεται στο εν λόγω παράρτημα,

- ποσοστό προστατευομένων ειδών που δεν υπερβαίνει εκείνο που ορίζεται στο εν λόγω παράρτημα,

για το ελάχιστο μάτι αναφοράς.

Κατά παρέκκλιση του πρώτου εδαφίου, το ελάχιστο ποσοστό ειδών-στόχων μπορεί να υπολογιστεί αθροίζοντας τις ποσότητες όλων των ειδών-στόχων που έχουν αλιευθεί, με την προϋπόθεση ότι:

- υπάρχουν είδη-στόχοι για τα οποία το μέγιστο ποσοστό προστατευόμενου είδους είναι 10 %,

- υπάρχουν είδη-στόχοι για τα οποία το ελάχιστο μάτι αναφοράς είναι ίσο ή μικρότερο από το μάτι των χρησιμοποιουμένων διχτυών,

- το συνολικό ποσοστό για όλα τα προστατευόμενα είδη, υπολογιζόμενο ως ποσοστό του συνολικού βάρους όλων των ειδών-στόχων δεν υπερβαίνει το 10 %.

Για τους σκοπούς του παρόντος κανονισμού, ως προστατευόμενα είδη νοούνται τα είδη εκείνα για τα οποία έχει καθοριστεί ελάχιστο μέγεθος ματιών στο παράρτημα ΙΙ ή τα οποία προσδιορίζονται με αστερίσκο στο παράρτημα αυτό για τη συγκεκριμένη περιοχή.

Οι διατάξεις της παρούσας παραγράφου δεν θίγουν τις ειδικές διατάξεις που προβλέπονται στις ακόλουθες παραγράφους.

2. Οι δράγες εξαιρούνται από τις διατάξεις της παραγράφου 1. Ωστόσο, απαγορεύεται να υπάρχουν επί του σκάφους ή να εκφορτώνονται προστατευόμενα είδη σε ποσοστό άνω του 10 % όταν γινεται αλιεία με δράγες.

3. Τα ποσοστά που αναφέρονται στο παράρτημα Ι υπολογίζονται ως η κατά βάρος αναλογία όλων των ιχθύων, καρκινοειδών και μαλακίων που βρίσκονται επί του σκάφους μετά τη διαλογή τους ή κατά την εκφόρτωση, λαμβανομένων υπόψη και των ποσοτήτων που έχουν ενδεχομένως μεταφορτωθεί σε άλλα σκάφη.

Παρά τα προβλεπόμενα στο προηγούμενο εδάφιο, κατά την αλιεία αμμόχελου με δίχτυα τα οποία έχουν μάτια μικρότερα των 16 mm, το ποσοστό μπορεί να μετρηθεί πριν από τη διαλογή. Η διάταξη αυτή δεν ισχύει για το Skagerrak και το Kattegat.

Τα ποσοστά μπορούν να υπολογίζονται με βάση ένα ή περισσότερα αντιπροσωπευτικά δείγματα. Οι κανόνες της δειγματοληψίας θα θεσπιστούν σύμφωνα με τη διαδικασία που προβλέπει το άρθρο 15.

4. Η διαλογή πραγματοποιείται αμέσως μετά την ανέλκυση των διχτυών. Αλιεύματα προστατευόμενων ειδών τα οποία υπερβαίνουν τα ποσοστά που καθορίζονται στο παράρτημα Ι ξαναρίχνονται αμέσως στη θάλασσα.

5. Αν η αλίευση έγινε κατά τον ίδιο πλουν με διάφορα δίχτυα διαφορετικών ματιών ή σε διαφορετικές περιοχές, γεωγραφικές ζώνες ή υπό διαφορετικές λοιπές συνθήκες (όπως διαφορετικές χρονικές περιόδους, αριθμό νημάτων) και αν οι διάφορες αυτές συνθήκες αλιείας συνεπάγονται μεταβολή των ελάχιστων ματιών αναφοράς (με αντίστοιχα ποσοστά) που παρατίθενται στο παράρτημα Ι, τα ποσοστά υπολογίζονται χωριστά για κάθε μέρος του αλιεύματος που πραγματοποιήθηκε στα πλαίσια καθεμιάς από τις διαφορετικές συνθήκες.

Όλα τα αλιεύματα θεωρούνται ότι αλιεύθηκαν με εκείνο το δίχτυ από τα ευρισκόμενα επί του σκάφους το οποίο έχει το μικρότερο μέγεθος ματιών εκτός εάν αναφέρεται διαφορετικά στο ημερολόγιο του πλοίου που τηρείται σύμφωνα με το άρθρο 3 του κανονισμού (ΕΟΚ) αριθ. 2057/82 (1) και με τους κανόνες που θεσπίζονται κατ' εφαρμογή του παραπάνω άρθρου.

6. Τα αλιεύματα υπολογίζονται ως ζωντανό βάρος.

Για τους σκοπούς του παρόντος άρθρου, το ισοδύναμο βάρος των ολόκληρων καραβίδων υπολογίζεται πολλαπλασιάζοντας το βάρος των ουρών καραβίδας επί τρία.

7. Τα δίχτυα με μεγέθη ματιών μικρότερα από τα μεγέθη ματιών που χρησιμοποιούνται σύμφωνα με την παράγραφο 1 δεν πρέπει να ευρίσκονται επί του σκάφους εκτός εάν είναι σωστά στοιβαγμένα και τακτοποιημένα ώστε να μην μπορούν να χρησιμοποιηθούν εύκολα. Ειδικοί κανόνες σχετικά με την τακτοποίηση του εξοπλισμού θα θεσπιστούν σύμφωνα με τη διαδικασία που προβλέπεται στο άρθρο 15.

8. Το Συμβούλιο, ύστερα από πρόταση της Επιτροπής και σε συνάρτηση με επιστημονικές γνώμες βασιζόμενες σε περαιτέρω έρευνες, θα αποφασίσει, με ειδική πλειοψηφία, πριν από την 1η Ιουλίου 1987, αν το μέγεθος των ματιών που ισχύει στη Μάγχη πρέπει να αυξηθεί από 75 mm σε 80 mm από 1ης Ιανουαρίου 1989, ανεξάρτητα από τον τύπο του διχτυού που χρησιμοποιείται.

9. Το Συμβούλιο, ύστερα από πρόταση της Επιτροπής και σε συνάρτηση με επιστημονικές γνώμες βασιζόμενες σε περαιτέρω έρευνες, θα αποφασίσει, με ειδική πλειοψηφία, πριν από τις 31 Δεκεμβρίου 1987, αν το ελάχιστο μέγεθος των ματιών που επιτρέπεται στην περιοχή 3 για τα σκάφη που αλιεύουν καραβίδες ( Nephrops norvegicus), γαρίδες (Parapeneus longirostris) και κόκκινες γαρίδες (Aristeus antennatus και Aristeomorpha foliacea ) πρέπει να αυξηθεί από 50 mm σε 55 mm από 1ης Ιανουαρίου 1989.

10. Ως ισχύς του κινητήρα νοείται το σύνολο της μέγιστης συνεχούς ισχύος που μπορεί να επιτευχθεί στο σφόνδυλο κάθε κινητήρα και η οποία μπορεί να χρησιμοποιηθεί με μηχανικό, ηλεκτρικό, υδραυλικό ή άλλο τρόπο για την προώθηση του σκάφους. Εντούτοις, σε περίτωση κινητήρα με ενσωματωμένο μειωτήρα, η ισχύς μετριέται στο σύνδεσμο του άξονα εξόδου του μειωτήρα.

Δεν γίνεται καμία μείωση για τα βοηθητικά μηχανήματα που κινεί ο κινητήρας.

Ως μονάδα μέτρησης της ισχύος του κινητήρα ορίζεται το κιλοβάτ (kW).

Η συνεχής ισχύς του κινητήρα ορίζεται με βάση τις προδιαγραφές που υιοθέτησε ο Διεθνής Οργανισμός Τυποποίησης στο διεθνές πρότυπο του ISO 3046/1, δεύτερη έκδοση, Οκτώβριος 1981.

Οι τροποποιήσεις που είναι αναγκαίες για την προσαρμογή των προδιαγραφών του προηγούμενου εδαφίου στην τεχνολογική εξέλιξη θεσπίζονται με τη διαδικασία του άρθρου 15.

Άρθρο 3

Προσδιορισμός του μεγέθους των ματιών

Οι τεχνικοί κανόνες σχετικά με τον προσδιορισμό του μεγέθους των ματιών θεσπίζονται σύμφωνα με τη διαδικασία που αναφέρεται στο άρθρο 15.

Άρθρο 4

Συμπληρωματικός εξοπλισμός των διχτυών

Δεν επιτρέπεται η χρησιμοποίηση συμπληρωματικού εξοπλισμού δια του οποίου φράσσονται τα μάτια οποιουδήποτε τμήματος του διχτυού ή μειώνεται το μέγεθός του.

Εντούτοις, η διάταξη αυτή δεν αποκλείει τη χρησιμοποίηση ορισμένων εξοπλισμών των οποίων ο κατάλογος και η τεχνική περιγραφή καθορίζονται σύμφωνα με τη διαδικασία που αναφέρεται στο άρθρο 15.

ΤΙΤΛΟΣ ΙΙ

ΕΛΑΧΙΣΤΟ ΜΕΓΕΘΟΣ ΙΧΘΥΩΝ, ΚΑΡΚΙΝΟΕΙΔΩΝ ΚΑΙ ΜΑΛΑΚΙΩΝ

Άρθρο 5

1. Οι ιχθύες, τα καρκινοειδή ή τα μαλάκια δεν έχουν το απαιτούμενο μέγεθος αν οι διαστάσεις τους είναι κατώτερες από το ελάχιστο μέγεθος που καθορίζεται στα παραρτήματα ΙΙ ή ΙΙΙ για το συγκεκριμένο είδος, την περιοχή και την ιδιαίτερη γεωγραφική ζώνη, εάν καθορίζεται. Εάν επιτρέπονται περισσότερες της μιας μέθοδοι μέτρησης του ελάχιστου μεγέθους, οι ιχθύες, τα καρκινοειδή ή τα μαλάκια δεν έχουν το απαιτούμενο μέγεθος εάν αυτό είναι κατώτερο από όλα τα καθοριζόμενα ελάχιστα μεγέθη.

2. α) Το μέγεθος των ιχθύων μετριέται από το ακραίο σημείο του ρύγχους μέχρι το άκρο της ουράς.

β) Το μέγεθος των καραβίδων και των αστακοκαραβίδων μετριέται όπως αναφέρεται στο παράρτημα IV:

- είτε ως μήκος του κελύφους μετρούμενο παράλληλα προς τη διάμεσο γραμμή από το πίσω μέρος της οφθαλμικής κόγχης μέχρι το περιφερειακό άκρο του κεφαλοθώρακα,

- είτε ως το συνολικό μήκος μετρούμενο από την άκρη του ρόστρουμ ως την πίσω άκρη του τέλσον, χωρίς τις ακίδες.

Οι αποκομμένες ουρές καραβίδων μετριούνται από το πρόσθιο άκρο του πρώτου μεταμερούς τμήματος της ουράς μέχρι την πίσω άκρη του τέλσον χωρίς να περιλαμβάνονται οι ακίδες. Η μέτρηση της ουράς γίνεται σε επίπεδη θέση και χωρίς έλξη των μεταμερών τμημάτων.

γ) Το μέγεθος των καβουριών ορίζεται όπως απεικονίζεται στο παράρτημα IV:

- είτε ως το μήκος του κελύφους μετρούμενο κατά μήκος της μεσαίας γραμμής του τμήματος ανάμεσα στις οφθαλμικές κόγχες μέχρι το οπίσθιο άκρο του κελύφους,

- είτε ως το μέγιστο πλάτος του κελύφους μετρούμενο κάθετα προς τη μεσαία γραμμή του κελύφους,

- είτε ως το μέγιστο μήκος των δύο τελευταίων φαλάγγων οποιασδήποτε λαβίδας.

δ) Το μέγεθος της καβουρομάνας, όπως απεικονίζεται στο παράρτημα IV, μετριέται κατά μήκος της μεσαίας γραμμής από το άκρο του κελύφους ανάμεσα στα ρόστρουμ μέχρι το οπίσθιο άκρο του κελύφους.

ε) Το μέγεθος των μαλακίων μετριέται, όπως απεικονίζεται στο παράρτημα IV, κατά μήκος της μεγαλύτερης διάστασεις του οστράκου τους.

στ) Το μέγεθος των κεφαλοπόδων μετριέται κατά μήκος της νωτιαίας μεσαίας γραμμής από το οπίσθιο άκρο του μανδύα μέχρι το πρόσθιο άκρο του μανδύα για τα καλαμάρια και τις σουπιές και μέχρι το ύψος των ματιών για τα χταπόδια.

3. Οι ιχθύες, τα καρκινοειδή και τα μαλάκια που δεν έχουν το απαιτούμενο μέγεθος δεν πρέπει να παραμένουν επί του σκάφους, να μεταφέρονται σε άλλο σκάφος, να εκφορτώνονται, να μεταφέρονται, να αποθηκεύονται, να πωλούνται, να εκτίθενται ή να διατίθενται προς πώληση, αλλά πρέπει να ξαναρίχνονται αμέσως στη θάλασσα.

Το προηγούμενο εδάφιο δεν εφαρμόζεται:

α) στα αλιεύματα προστατευομένων ειδών που πραγματοποιούνται εντός των ορίων του άρθρου 2 παράγραφος 1 και τα οποία δεν έχουν αποτελέσει αντικείμενο διαλογής·

β) στα είδη που αναφέρονται κατωτέρω, εντός ορίου 10 % κατά βάρος του συνόλου των αλιευμάτων αυτών των ειδών:

- ρέγγες που έχουν αλιευθεί σε οποιαδήποτε γεωγραφική ζώνη,

- σκουμπριά που έχουν αλιευθεί στη Βόρεια Θάλασσα,

- είδη που αναφέρονται στα παραρτήματα ΙΙ και ΙΙΙ, τα οποία έχουν αλιευθεί στο Skagerrak ή στο Kattegat,

- μπακαλιάροι των οποίων το μέγεθος είναι κατώτερο από 45 cm αλλά όχι κατώτερο από 30 cm και οι οποίοι έχουν αλιευθεί στη Θάλασσα της Ιρλανδίας (διαίρεση CIEM VII a), κατά την περίοδο από 1ης Οκτωβρίου μέχρι 31 Δεκεμβρίου.

Το ποσοστό των ιχθύων, καρκινοειδών και μαλακίων που δεν έχουν το απαιτούμενο μέγεθος υπολογίζεται σύμφωνα με το άρθρο 2, παράγραφοι 3 έως 6. 4. Απαγορεύεται να εκφορτώνονται ουρές ή χηλές που έχουν αλιευθεί στις περιοχές ή τις γεωγραφικές ζώνες που αναφέρονται στο παράρτημα ΙΙΙ και για τις οποίες έχει ορισθεί ελάχιστο μέγεθος για αυτά τα είδη.

5. Τα ελάχιστα μεγέθη για είδη που σημειώνονται με αστερίσκο στα παραρτήματα ΙΙ ή ΙΙΙ θεσπίζονται σύμφωνα με τη διαδικασία που προβλέπεται στο άρθρο 15.

ΤΙΤΛΟΣ ΙΙΙ

ΑΠΑΓΟΡΕΥΣΗ ΑΛΙΕΙΑΣ

Άρθρο 6

Σολομός και πέστροφα θαλάσσης

1. Οι σολομοί και οι πέστροφες θαλάσσης δεν μπορούν να παραμένουν επί του σκάφους, να μεταφορτώνονται σε άλλο σκάφος, να εκφορτώνονται, να μεταφέρονται, να αποθηκεύονται, να πωλούνται, να εκτίθενται ή να διατίθενται προς πώληση, αλλά πρέπει να ξαναρίχνονται αμέσως στη θάλασσα όταν αλιεύονται:

α) στα ύδατα που βρίσκονται πέραν ενός ορίου 12 μιλίων το οποίο μετριέται από τις γραμμές βάσης των κρατών μελών, στις περιοχές 1, 2, 3 και 4·

β) κατά παρέκκλιση του άρθρου 1 παράγραφος 1, πέραν των υδάτων που υπάγονται στην κυριαρχία ή δικαιοδοσία των κρατών μελών, στις περιοχές 1, 2, 3 και 4·

γ) με δίχτυα μηχανότρατας, δίχτυα δανικής τράτας ή παρόμοια δίχτυα που έχουν μάτια μικρότερα από 70 mm.

2. Στο Skagerrak και το Kattegat, η αλιεία σολομού και πέστροφας θαλάσσης απαγορεύεται πέρα από όριο 4 μιλίων από τις γραμμές βάσης.

Άρθρο 7

Ρέγγα

1. Η αλιεία ρέγγας απαγορεύεται κάθε χρόνο από τις 15 Αυγούστου ως τις 30 Σεπτεμβρίου σε γεωγραφική ζώνη που οριοθετείται από μία γραμμή που συνδέει τα ακόλουθα σημεία:

- Butt of Lewis,

- Ακρωτήριο Wrath,

- το σημείο που ευρίσκεται σε 58° 55 βορείου γεωγραφικού πλάτους και 05° 00 δυτικού γεωγραφικού μήκους,

- το σημείο που ευρίσκεται σε 58° 55 βορείου γεωγραφικού πλάτους και 07° 10 δυτικού γεωγραφικού μήκους,

- το σημείο που ευρίσκεται σε 58° 20 βορείου γεωγραφικού πλάτους και 08° 20 δυτικού γεωγραφικού μήκους,

- το σημείο που ευρίσκεται σε 57° 40 βορείου γεωγραφικού πλάτους και 08° 20 δυτικού γεωγραφικού μήκους,

- το σημείο που ευρίσκεται στη δυτική ακτή της νήσου North Uist 57° 40 βορείου γεωγραφικού πλάτους, στη συνέχεια κατά το μήκος της βόρειας ακτής της νήσου μέχρι το σημείο της ακτής που βρίσκεται 57° 40 36 βορείου γεωγραφικού πλάτους και 07° 20 39 δυτικού γεωγραφικού μήκους,

- το σημείο που ευρίσκεται σε 57° 50 3 βορείου γεωγραφικού πλάτους και 07° 8 6 δυτικού γεωγραφικού μήκους,

- στη συνέχεια, βορειοανατολική κατεύθυνση κατά μήκος της δυτικής ακτής της νήσου Lewis μέχρι το σημείο εκκίνησης (Butt of Lewis).

2. Η ζώνη αυτή μπορεί να τροποποιηθεί κατά τη διαδικασία που προβλέπεται στο άρθρο 15.

3. Απαγορεύεται να ευρίσκεται επί του σκάφους ποσότητα ρέγγας που να υπερβαίνει το 5 % των επί του σκάφους ευρισκομένων ιχθύων, καρκινοειδών και μαλακίων, τα οποία έχουν αλιευθεί στη ζώνη αυτή κατά την περίοδο που ορίζεται στην παράγραφο 1. Το ποσοστό υπολογίζεται σύμφωνα με το άρθρο 2 παράγραφοι 3 έως 6.

Άρθρο 8

Σκουμπρί

1. Απαγορεύεται να παραμένουν στο σκάφος σκουμπριά που έχουν αλιευθεί στη γεωγραφική ζώνη, εφεξής ονομαζόμενη «ζώνη», που οροθετείται με τις ακόλουθες συντεταγμένες:

- νότια ακτή της Αγγλίας σε 03° 00 δυτικού γεωγραφικού μήκους,

- 49° 30 βορείου γεωγραφικού πλάτους, 03° 00 δυτικού γεωγραφικού μήκους,

- 49° 30 βορείου γεωγραφικού πλάτους, 07° 00 δυτικού γεωγραφικού μήκους,

- 52° 00 βορείου γεωγραφικού πλάτους, 07° 00 δυτικού γεωγραφικού μήκους,

- δυτική ακτή της Ουαλίας σε 52° 00 βορείου γεωγραφικού πλάτους,

εκτός εάν το βάρος των σκουμπριών δεν υπερβαίνει το 15 % του βάρους της συνολικής ποσότητας σκουμπριών και άλλων ειδών που βρίσκονται πάνω στο σκάφος και που έχουν αλιευθεί στη ζώνη.

2. Η παράγραφος 1 δεν εφαρμόζεται:

α) στα σκάφη που χρησιμοποιούν δίχτυα απλάδια ή πολυάγκιστρα·

β) στα σκάφη που χρησιμοποιούν τράτες βυθού, δανέζικες τράτες ή άλλα παρόμοια δίχτυα, αν έχουν επάνω στο σκάφος μια ελάχιστη ποσότητα ίση με το 75 % του βάρους, που υπολογίζεται σε ποσοστό του συνολικού βάρους όλων των ειδών που βρίσκονται επάνω στο σκάφος:

- καραβίδων εφόσον τα σκάφη αυτά χρησιμοποιούν δίχτυα με μάτια μεγέθους που ορίζεται στο παράρτημα Ι για συγκεκριμένες γεωγραφικές περιοχές ή ζώνες,

- καραβίδων και ειδών που απαριθμούνται στο παράρτημα ΙΙ, εφόσον τα σκάφη αυτά χρησιμοποιούν δίχτυα με μάτια μεγέθους που ορίζεται για τα είδη αυτά και για τις σχετικές γεωγραφικές περιοχές ή ζώνες, στο παράρτημα Ι·

γ) στα σκάφη που διέρχονται τράνζιτο από τη ζώνη, εφόσον όλα τα αλιευτικά εργαλεία είναι τακτοποιημένα σύμφωνα με τους όρους που καθορίζονται στο άρθρο 2 παράγραφος 7·

δ) στα σκάφη που δεν είναι εξοπλισμένα για την αλιεία και πάνω στα οποία μεταφορτώνονται τα σκουμπριά.

3. Όλα τα σκουμπριά που βρίσκονται επί του σκάφους θεωρείται ότι έχουν αλιευθεί στη ζώνη, εκτός από εκείνα για τα οποία έχει γίνει δήλωση, σύμφωνα με τη διαδικασία που περιγράφεται στα επόμενα εδάφια, ότι βρίσκονταν επί του σκάφους πριν αυτό εισέλθει στη ζώνη. Ο πλοίαρχος σκάφους που σκοπεύει να εισέλθει στη ζώνη για να αλιεύσει και ο οποίος έχει επάνω στο σκάφος του σκουμπριά, υποχρεούται να γνωστοποιήσει στην αρχή ελέγχου του κράτους μέλους, στην αλιευτική ζώνη του οποίου προτίθεται να αλιεύσει, την ώρα και τον τόπο που υπολογίζει ότι θα αφιχθεί μέσα στη ζώνη. Η γνωστοποίηση αυτή πρέπει να γίνει το νωρίτερο 36 ώρες και το αργότερο 24 ώρες πριν το σκάφος εισέλθει στη ζώνη.

Όταν εισέλθει στη ζώνη πρέπει να γνωστοποιήσει στην αρμόδια αρχή ελέγχου τις ποσότητες σκουμπριών που κατέχει επάνω στο σκάφος και οι οποίες έχουν καταγραφεί στο ημερολόγιο του πλοίου. Ο πλοίαρχος μπορεί να κληθεί να υποβάλει για εξακρίβωση το ημερολόγιο και τα αλιεύματα που βρίσκονται πάνω στο σκάφος σε τόπο και χρόνο που καθορίζει η αρμόδια αρχή ελέγχου. Ο χρόνος της εξακρίβωσης δεν μπορεί, εντούτοις, να ξεπερνά τις έξι ώρες από τη λήψη, εκ μέρους της αρχής ελέγχου, του μηνύματος που γνωστοποιεί τις ποσότητες σκουμπριών που βρίσκονται επάνω στο σκάφος και ο τόπος πρέπει να βρίσκεται όσον το δυνατόν πλησιέστερα στο σημείο εισόδου στη ζώνη.

Ο πλοίαρχος σκάφους που σκοπεύει να εισέλθει στη ζώνη για να μεταφορτώσει σκουμπριά πάνω στο σκάφος του, υποχρεούται να γνωστοποιήσει στην αρχή ελέγχου του κράτους μέλους, στην αλιευτική ζώνη του οποίου θα γίνει η μεταφόρτωση, την ώρα και τον τόπο που προτίθεται να πραγματοποιήσει τη μεταφόρτωση. Η γνωστοποίηση αυτή πρέπει να γίνει το νωρίτερο 36 ώρες και το αργότερο 24 ώρες πριν το σκάφος αρχίσει τη μεταφόρτωση. Ο πλοίαρχος υποχρεούται να ενημερώσει την αρμόδια αρχή ελέγχου για τις ποσότητες σκουμπριών που μεταφορτώθηκαν στο σκάφος του, αμέσως μόλις τελειώσει η μεταφόρτωση.

Οι αρμόδιες αρχές είναι οι εξής:

- Γαλλία:

Mimer, τέλεξ Paris 25 08 23,

- Ιρλανδία:

Department of Fisheries and Forestry, τέλεξ Dublin 90253 FFWS ,

- Ηνωμένο Βασίλειο:

Ministry of Agriculture, Fisheries and Food, τέλεξ London 21 27 4.

Καμία διάταξη της παρούσας παραγράφου δεν μπορεί να ερμηνεύται κατά την έννοια ότι το σκάφος με σημαία κράτους μέλους ή νηολογημένο σε κράτος μέλος που δεν έχει ποσόστωση σκουμπριού από το απόθεμα που αναπτύσσεται στη ζώνη ή του οποίου η ποσόστωση έχει εξαντληθεί, επιτρέπεται να μεταφέρει σκουμπριά, εκτός αν πρόκειται για παρεμπιπτόντα αλιεύματα που έχουν αναμειχθεί με αλιεύματα σαυριδιών και σαρδελών και το σκουμπρί δεν ξεπερνά το 10 % του συνολικού βάρους των σκουμπριών, σαυριδιών και σαρδελών που βρίσκονται επάνω στο σκάφος ή αν ο πλοίαρχος αποδείξει ότι τα σκουμπριά αυτά έχουν αλιευθεί από άλλο απόθεμα.

Η ισχύς των διατάξεων της παρούσας παραγράφου λήγει την 1η Ιανουαρίου 1989, εκτός αν το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, αποφασίζει διαφορετικά πριν από την 1η Οκτωβρίου 1988 λαμβάνοντας υπόψη την κατάσταση του δυτικού αποθέματος σκουμπριού.

ΤΙΤΛΟΣ IV

ΠΕΡΙΟΡΙΣΜΟΙ ΚΑΤΑ ΤΗΝ ΑΣΚΗΣΗ ΟΡΙΣΜΕΝΩΝ ΤΥΠΩΝ ΑΛΙΕΙΑΣ

Άρθρο 9

Περιορισμοί στη χρήση ορισμένων τύπων σκαφών και αλιευτικών εργαλείων για την αλίευση ορισμένων ειδών κατά τη διάρκεια ορισμένων περιόδων σε ορισμένες γεωγραφικές ζώνες

1. Τα κυκλικά δίχτυα (γρι-γρι) απαγορεύονται:

- για την αλίευση της ρέγγας στις διαιρέσεις CIEM VII g ως k και στη γεωγραφική ζώνη που οροθετείται:

- προς Βορράν, από 52° 30 βορείου γεωγραφικού πλάτους,

- προς Νότον, από 52° βορείου γεωγραφικού πλάτους,

- προς Δυσμάς, από την ακτή της Ιρλανδίας,

- προς Ανατολάς, από την ακτή του Ηνωμένου Βασιλείου,

- για την αλίευση των ειδών που περιλαμβάνονται στο παράρτημα ΙΙ και για την περιοχή ή γεωγραφική ζώνη η οποία αναφέρεται σχετικά.

Κατά την αλίευση με κυκλικά δίχτυα (γρι-γρι) απαγορεύεται να υπάρχει επί του σκάφους:

- ποσότητα των ειδών που απαριθμούνται στο παράρτημα ΙΙ η οποία να υπερβαίνει το 5 % του συνολικού βάρους ιχθύων, καρκινοειδών και μαλακίων, και

- κατά την αλίευση στη ζώνη η οποία περιγράφεται στην πρώτη περίπτωση του πρώτου εδαφίου, ποσότητα ρέγγας που να υπερβαίνει το 5 % του συνολικού βάρους ιχθύων, καρκινοειδών και μαλακίων επί του σκάφους.

Τα ποσοστά υπολογίζονται σύμφωνα με το άρθρο 2 παράγραφοι 3 έως 6.

2. Απαγορεύεται να χρησιμοποιούνται δοκότρατες στο Kattegat.

3. α) Απαγορεύεται στα σκάφη συνολικού μήκους άνω των 8 μέτρων να αλιεύουν με δοκότρατες ή μηχανότρατες εντός ζώνης 12 μιλίων από τις ακτές της Γαλλίας, βορείως του βόρειου γεωγραφικού πλάτους 51° 00 του Βελγίου, των Κάτω Χωρών, της Ομοσπονδιακής Δημοκρατίας της Γερμανίας και δυτικώς της Δανίας μέχρι το φάρο του Hirtshals· η ζώνη αυτή μετριέται από τις γραμμές βάσης που χρησιμεύουν για την οροθέτηση των χωρικών υδάτων.

β) Κατά παρέκκλιση από το στοιχείο α) επιτρέπεται σε σκάφη, των οποίων τα ονόματα και τα τεχνικά χαρακτηριστικά περιέχονται σε κατάλογο ο οποίος θα καταρτιστεί σύμφωνα με τη διαδικασία που προβλέπεται στο άρθρο 15, να αλιεύουν με δοκότρατες στην εν λόγω περιοχή. Τα σκάφη που μπορούν να περιληφθούν στον κατάλογο που αναφέρεται στο πρώτο εδάφιο της παρούσας παραγράφου πρέπει να πληρούν τις ακόλουθες προϋποθέσεις:

- να έχουν τεθεί σε ενεργό υπηρεσία πριν από την 1η Ιανουαρίου 1987,

- εξαιρουμένων των σκαφών που αλιεύουν καρκινοειδή, η ισχύς του κινητήρα τους να μην υπερβαίνει τα 221 kW και, στην περίπτωση τω κινητήρων που έχουν υποστεί μείωση, να μην υπερέβαινε τα 300 kW προ της μείωσης.

Σκάφος το οποίο περιλαμβάνεται στον κατάλογο μπορεί να αντικατασταθεί από οποιοδήποτε άλλο σκάφος του οποίου ο κινητήρας δεν έχει υποστεί μείωση και η ισχύς του δεν υπερβαίνει τα 221 kW και του οποίου το ολικό μήκος, όπως ορίζεται στην παράγραφο 12, δεν υπερβαίνει τα 24 μέτρα.

Ο κινητήρας σκάφους το οποίο περιλαμβάνεται στον κατάλογο μπορεί να αντικατασταθεί, υπό τον όρο ότι ο κινητήρας που θα τον αντικαταστήσει δεν έχει υποστεί μείωση και η ισχύς του δεν υπερβαίνει τα 221 kW.

γ) Πάντως, απαγορεύεται η χρησιμοποίηση δοκότρατων των οποίων το συνολικό μήκος δοκών, μετρούμενο ως το σύνολο του μήκους κάθε δοκού μεταξύ των εσωτερικών πλευρών των προσαρτημένων πεδίλων ή υποστατών, υπερβαίνει τα 8 μέτρα, εκτός αν λειτουργούν με εξοπλισμό που κατασκευάστηκε και χρησιμοποιείται για την αλίευση γαρίδων του γένους Crangon spp. ή του είδους Pandalus montagni.

Κατά παρέκκλιση από το προηγούμενο εδάφιο, σκάφη των οποίων η κυρία δραστηριότητα είναι η αλιεία γαρίδων μπορούν, για την αλιεία της γλώσσας, να χρησιμοποιούν δοκούς των οποίων το συνολικό μήκος, όπως ορίζεται παραπάνω, υπερβαίνει τα 8 μέτρα υπό τον όρο ότι θα περιλαμβάνονται σε κατάλογο που θα καταρτίζεται ετησίως.

δ) Κατά παρέκκλιση από το στοιχείο α), μπορούν να αλιεύουν στην περιοχή που αναφέρει η παράγραφος αυτή, μηχανότρατες η ισχύς του κινητήρα των οποίων δεν υπερβαίνει τα 221 kW ή, στην περίπτωση των κινητήρων που έχουν υποστεί μείωση, δεν υπερέβαινε τα 300 kW προ της μείωσης.

ε) Κατά παρέκκλιση από την παράγραφο 3 στοιχεία α), σκάφη με ισχύ κινητήρα άνω των 221 kW μπορούν να αλιεύουν με μηχανότρατα στην περιοχή που περιγράφεται σ' αυτή την παράγραφο, υπό τον όρο ότι οι ζαγκέτες και γλώσσες, που υπερβαίνουν το 5 % του βάρους του επί του σκάφους συνολικού αλιεύματος, ξαναρίχνονται αμέσως στη θάλασσα.

Τα ποσοστά υπολογίζονται σύμφωνα με το άρθρο 2 παράγραφοι 3 ως 6.

4. Απαγορεύεται η αλιεία με δοκότρατα εντός ζώνης 12 μιλίων από τις ακτές του Ηνωμένου Βασιλείου και της Ιρλανδίας, η οποία μετριέται από τις γραμμές βάσης που χρησιμεύουν για την οροθέτηση των χωρικών υδάτων.

Κατά παρέκκλιση του προηγούμενου εδαφίου μπορούν να αλιεύουν στην εν λόγω ζώνη με δοκότρατες τα σκάφη που ανήκουν σε μία από τις ακόλουθες κατηγορίες:

- σκάφη που τέθηκαν σε ενεργό υπηρεσία πριν από την 1η Ιανουαρίου 1987 και, εκτός από τα σκάφη που αλιεύουν καρκινοειδή, των οποίων η ισχύς του κινητήρα δεν υπερβαίνει τα 221 kW ή, στην περίπτωση που ο κινητήρας έχει υποστεί μείωση της ισχύος, δεν υπερέβαινε τα 300 kW προ της μείωσης,

- σκάφη τα οποία τίθενται σε ενεργό υπηρεσία μετά τις 31 Δεκεμβρίου 1986, ο κινητήρας των οποίων δεν έχει υποστεί μείωση και η ισχύς του δεν υπερβαίνει τα 221 kW, και των οποίων το συνολικό μήκος, όπως ορίζεται στην παράγραφο 12, δεν υπερβαίνει τα 24 μέτρα,

- σκάφη τα οποία αντικαθιστούν τους κινητήρες τους μετά τις 31 Δεκεμβρίου 1986 με κινητήρα ο οποίος δεν έχει υποστεί μείωση και η ισχύς του δεν υπερβαίνει τα 221 kW.

Πάντως, απαγορεύεται η χρησιμοποίηση δοκότρατας με συνολικό μήκος δοκών μετρούμενο ως το σύνολο του μήκους κάθε δοκού μεταξύ των εσωτερικών πλευρών των προσαρτημένων πεδίλων ή υποστατών υπερβαίνον τα 8 μέτρα, εκτός αν λειτουργούν με εξοπλισμό που κατασκευάστηκε και χρησιμοποιείται για την αλίευση γαρίδων του γένους Crangon spp. ή του είδους Pandalus montagui.

5. Οι λεπτομέρειες της εφαρμογής των παραγράφων 3 και 4, συμπεριλαμβανομένων και των κανόνων για την κατάρτιση των καταλόγων που προβλέπονται στην παράγραφο 3, θεσπίζονται σύμφωνα με τη διαδικασία του άρθρου 15.

6. Η ισχύς του κινητήρα ορίζεται σύμφωνα με το άρθρο 2 παράγραφος 10.

7. Ως ημερομηνία θέσης σε ενεργό υπηρεσία νοείται η ημερομηνία έκδοσης του πρώτου επίσημου πιστοποιητικού ασφαλείας.

Σε περίπτωση που δεν έχει εκδοθεί επίσημο πιστοποιητικό ασφαλείας, ως ημερομηνία θέσης σε ενεργό υπηρεσία νοείται η ημερομηνία πρώτης εγγραφής σε επίσημο νηολόγιο αλιευτικών σκαφών.

Πάντως, ως ημερομηνία θέσης σε ενεργό υπηρεσία των αλιευτικών σκαφών που έχουν τεθεί σε ενεργό υπηρεσία πριν από την έναρξη ισχύος του παρόντος κανονισμού, νοείται η ημερομηνία πρώτης εγγραφής σε επίσημο νηολόγιο αλιευτικών σκαφών.

8. Απαγορεύεται η χρήση διχτύων μηχανότρατας με μάτια μεγέθους μικρότερου από 32 mm από 1η Ιουλίου μέχρι 15 Σεπτεμβρίου στα ύδατα που βρίσκονται μέχρι 3 μίλια από τις ακτές του Skagerrak και του Kattegat.

Ωστόσο, η αλιεία με δίχτυα μηχανότρατας στα ύδατα αυτά κατά τη διάρκεια της εν λόγω περιόδου μπορεί να πραγματοποιείται:

- με δίχτυα που έχουν μάτια τουλάχιστον 30 mm για τις μεγάλες γαρίδες το Βορρά (Pandalus borealis),

- με δίχτυα που έχουν μάτια κάθε μεγέθους για τους Zoarces viviparus, γοβιούς (Gobiidae) ή σεβαστούς (Cottus spp.) που προορίζονται για δόλωμα.

9. Απαγορεύεται η αλιεία γαύρου με δίχτυα πελαγικής τράτας στη διαίρεση CIEM VIII c. 10. Στις ζώνες που αναφέρονται στον παρόν άρθρο όπου δεν επιτρέπεται να χρησιμοποιούνται δίχτυα μηχανότρατας, δίχτυα δοκότρατας, δίχτυα δανικής τράτας ή παρόμοια δίχτυα, δεν επιτρέπεται να βρίσκονται στο σκάφος τέτοια δίχτυα, εκτός αν είναι σωστά στοιβαγμένα και τακτοποιημένα σύμφωνα με το άρθρο 2 παράγραφος 7.

11. Απαγορεύεται να χρησιμοποιούνται για την αλιεία εκρηκτικές, δηλητηριώδεις ή ναρκωτικές ουσίες ή πυροβόλα όπλα. Εντούτοις, ο τόνος και το σκυλόψαρο (Cetorhinis maximus) μπορούν να αλιεύονται με εκτοξευτήρες καμακιών.

Στο Skagerrak και Kattegat απαγορεύεται η χρήση ηλεκτρικού ρεύματος για την αλίευση ιχθύων εξαιρέσει του τόνου και του σκυλόψαρου (Cetorhinis maximus).

12. Ως μήκος ενός σκάφους νοείται το ολικό του μήκος, προσδιοριζόμενο από την κατά ευθεία γραμμή απόσταση του ακρότατου προσθίου σημείου της πλώρης από το ακρότατο οπίσθιο σημείο της πρύμνης.

Κατά τον παρόντα ορισμό, η πλώρη περιλαμβάνει το πρωραίο στεγανό του σκάφους, το πρόστεγο (καμπούνι), τη στείρα (κοράκι) και το πρόσθιο δρύφρακτο (παραπέτο), αν υπάρχει, αλλά όχι τον πρόβολο (μπομπέσο) και τα κιγκλιδώματα ασφαλείας (ρέλια).

Κατά τον παρόντα ορισμό, η πρύμνη περιλαμβάνει το πρυμναίο στεγανό του σκάφους, τον άβακα (παπαδιά), το επίστεγο (κάσαρο), το κεκλιμένο επίπεδο ανάσυρσης των διχτυών και τα δρύφρακτα (παραπέτα), αλλά όχι τα κιγκλιδώματα ασφαλείας, τους ποδωτήρες (μούρες), τα συστήματα προώθησης, τα πηδάλια και τα συστήματα διεύθυνσης, καθώς και τις κλίμακες και εξέδρες δυτών.

Η μέτρηση του ολικού μήκους γίνεται σε μέτρα, με ακρίβεια δύο δεκαδικών ψηφίων.

Άρθρο 10

Εργασίες μεταποίησης

Απαγορεύεται η πραγματοποίηση επί του αλιευτικού σκάφους κάθε φυσικής ή χημικής επεξεργασίας των ιχθύων για την παραγωγή ιχθυαλεύρου, ελαίου ή παρόμοιων προϊόντων. Η απαγόρευση αυτή δεν ισχύει για την επεξεργασία των εντοσθίων.

Άρθρο 11

Επιστημονική έρευνα

Ο παρών κανονισμός δεν εφαρμόζεται στις αλιευτικές εργασίες που πραγματοποιούνται μόνο για λόγους επιστημονικής έρευνας με την άδεια και υπό την ευθύνη του ενδιαφερόμενου κράτους μέλους ή των ενδιαφερόμενων κρατών μελών και για τις οποίες έχει προηγουμένως ενημερωθεί η Επιτροπή και το κράτος μέλος ή τα κράτη μέλη στων οποίων τα χωρικά ύδατα διεξάγεται η έρευνα.

Οι ιχθύες, τα καρκινοειδή και τα μαλάκια που αλιεύονται για τους σκοπούς που ορίζονται στο πρώτο εδάφιο μπορούν να πωλούνται, να αποθεματοποιούνται, να εκτίθενται ή να διατίθενται προς πώληση εφόσον:

- ανταποκρίνονται στους κανόνες που καθορίζονται στα παραρτήματα ΙΙ και ΙΙΙ και στους κανόνες εμπορίας που έχουν θεσπιστεί δυνάμει των άρθρων 2 και 3 του κανονισμού (ΕΟΚ) αριθ. 3796/81 του Συμβουλίου της 29ης Δεκεμβρίου 1981 για την κοινή οργάνωση της αγοράς στον τομέα της αλιείας (1), ή

- πωλούνται απευθείας για άλλους σκοπούς εκτός της ανθρώπινης κατανάλωσης.

Άρθρο 12

Τεχνητή ανασύσταση των αποθεμάτων και μετοίκηση

Ο παρών κανονισμός δεν εφαρμόζεται στις αλιευτικές εργασίες που πραγματοποιούνται κατά την τεχνητή ανασύσταση των αποθεμάτων ή μετοίκηση ιχθύων, καρκινοειδών ή μαλακίων.

Οι ιχθύες, τα καρκινοειδή ή τα μαλάκια που αλιεύονται για τους σκοπούς που ορίζονται στο πρώτο εδάφιο δεν μπορούν να πωλούνται απευθείας για ανθρώπινη κατανάλωση, να ευρίσκονται στην κατοχή, να εκτίθενται ή να διατίθενται προς πώληση κατά παράβαση των άλλων διατάξεων του παρόντος κανονισμού.

ΤΙΤΛΟΣ VI

Τελικές διατάξεις

Άρθρο 13

1. Σε περίπτωση που η διατήρηση των αποθεμάτων ιχθύων, καρκινοειδών και μαλακίων απαιτεί άμεση ενέργεια, η Επιτροπή μπορεί, συμπληρώνοντας ή κατά παρέκκλιση του παρόντος κανονισμού, να λάβει όλα τα αναγκαία μέτρα σύμφωνα με τη διαδικασία που αναφέρεται στο άρθρο 15.

2. Σε περίπτωση που απειλείται σοβαρά η διατήρηση ορισμένων ειδών ή ορισμένων αλιευτικών πεδίων και όταν μια καθυστέρηση θα προκαλούσε ζημία που δύσκολα θα μπορούσε να επανορθωθεί, το παράκτιο κράτος μπορεί να λάβει τα επιβαλλόμενα και χωρίς διακρίσεις μέτρα διατήρησης στα ύδατα της δικαιοδοσίας του.

3. Τα μέτρα αυτά και η αιτιολογική έκθεση που τα συνοδεύει κοινοποιούνται στην Επιτροπή και στα άλλα κράτη μέλη με τέλεξ αμέσως μετά τη θέσπισή τους.

4. Η Επιτροπή επιβεβαιώνει, ακυρώνει ή τροποποιεί τα μέτρα αυτά εντός προθεσμίας δέκα ημερολογιακών ημερών από τη λήψη αυτής της κοινοποίησης. Η απόφαση της Επιτροπής κοινοποιείται αμέσως στα κράτη μέλη.

5. Τα κράτη μέλη μπορούν να παραπέμπουν στο Συμβούλιο την απόφαση της Επιτροπής εντός προθεσμίας δέκα ημερολογιακών ημερών από τη λήψη της κοινοποίησης που αναφέρεται στην παράγραφο 4.

6. Το Συμβούλιο μπορεί, με ειδική πλειοψηφία, να λάβει διαφορετική απόφαση εντός προθεσμίας ενός μηνός.

Άρθρο 14

1. Τα κράτη μέλη μπορούν να θεσπίζουν μέτρα για τη διατήρηση και τη διαχείριση των αποθεμάτων:

α) στην περίπτωση αλιευτικών αποθεμάτων αποκλειστικά τοπικών που ενδιαφέρουν μόνον τους αλιείς του σχετικού κράτους μέλους, ή

β) με τη μορφή προϋποθέσεων ή λεπτομερών ρυθμίσεων προκειμένου να περιορίσουν τα αλιεύματα με τεχνικά μέτρα:

i) που συμπληρώνουν εκείνα που καθορίζονται στην κοινοτική ρύθμιση σχετικά με την αλεία, ή

ii) που υπερβαίνουν τις ελάχιστες απαιτήσεις που καθορίζονται με την εν λόγω ρύθμιση,

υπό την προϋπόθεση ότι τα μέτρα αυτά ισχύουν μόνο για τους αλιείς του σχετικού κράτους μέλους, ότι συμβιβάζονται με το κοινοτικό δίκαιο και ότι είναι σύμφωνα με την κοινή αλιευτική πολιτική.

2. Η Επιτροπή ενημερώνεται, εγκαίρως, προκειμένου να μπορεί να παρουσιάσει τις παρατηρήσεις της για κάθε σχέδιο που αποσκοπεί να εσαγάγει ή να τροποποιήσει εθνικά τεχνικά μέτρα.

Εάν, εντός προθεσμίας ενός μηνός μετά την κοινοποίηση αυτή, η Επιτροπή υποβάλλει σχετικό αίτημα, το ενδιαφερόμενο κράτος μέλος αναστέλλει την εφαρμογή των προβλεπόμενων μέτρων μέχρι τη λήξη τρίμηνης προθεσμίας από την ημερομηνία της κοινοποίησης, ώστε να δώσει τη δυνατότητα στην Επιτροπή να αποφασίσει, εντός της προθεσμίας αυτής, αν τα μέτρα αυτά είναι σύμφωνα με τις διατάξεις της παραγράφου 1.

Εφόσον η Επιτροπή διαπιστώσει, με απόφαση την οποία κοινοποιεί σε όλα τα κράτη μέλη, ότι ένα σχεδιαζόμενο μέτρο δεν είναι σύμφωνο με τις διατάξεις της παραγράφου 1, το ενδιαφερόμενο κράτος μέλος δεν μπορεί να την εφαρμόσει, εκτός αν επιφέρει τις αναγκαίες τροποποιήσεις.

Το ενδιαφερόμενο κράτος μέλος ανακοινώνει χωρίς καθυστέρηση στα άλλα κράτη μέλη και στην Επιτροπή τα μέτρα που έχει λάβει αφού επιφέρει και τις τυχόν αναγκαίες τροποποιήσεις.

3. Τα κράτη μέλη παρέχουν στην Επιτροπή, μετά από αίτησή της, όλες τις πληροφορίες που χρειάζονται για να εκτιμηθεί κατά πόσο τα εθνικά τεχνικά μέτρα είναι σύμφωνα με τις διατάξεις της παραγράφου 1.

4. Με πρωτοβουλία της Επιτροπής ή μετά από αίτηση κάθε κράτους μέλους, το κατά πόσο ένα εθνικό τεχνικό μέτρο που εφαρμόζει ένα κράτος μέλος είναι σύμφωνο με τις διατάξεις της παραγράφου 1 μπορεί να αποτελέσει αντικείμενο απόφασης που λαμβάνεται σύμφωνα με τη διαδικασία που προβλέπεται στο άρθρο 15. Σε περίπτωση που ληφθεί η απόφαση αυτή, οι διατάξεις της παραγράφου 2 τρίτο και τέταρτο εδάφιο εφαρμόζονται mutadis mutandis.

5. Ωστόσο, οι παράγραφοι 2 και 4 δεν ισχύουν μέχρι τις 31 Δεκεμβρίου 1992, για μέτρα που λαμβάνουν τα κράτη μέλη αποκλειστικά για ύδατα εντός των γραμμών βάσης τους. Στην περίπτωση αυτή, το ενδιαφερόμενο κράτος μέλος κοινοποιεί αμέσως στην Επιτροπή τα μέτρα που έλαβε και αυτή αποφασίζει εντός τριών μηνών εάν αυτά τα μέτρα δεν συμβιβάζονται με την κοινή αλιευτική πολιτική.

6. Η Ισπανία και η Πορτογαλία κοινοποιούν στην Επιτροπή και στα άλλα κράτη μέλη, τα ισχύοντα εθνικά τεχνικά μέτρα, το αργότερο ένα μήνα από την έναρξη ισχύος του παρόντος κανονισμού.

Όταν η Επιτροπή διαπιστώνει ότι ένα μέτρο που έχει κοινοποιηθεί δεν είναι σύμφωνο με τις διατάξεις της παραγράφου 1, αποφασίζει, εντός προθεσμίας ενός έτους κατ' ανώτατο όριο από την ημερομηνία της κοινοποίησης του μέτρου, ότι το ενδιαφερόμενο κράτος μέλος πρέπει να καταργήσει ή να τροποποιήσει το μέτρο εντός προθεσμίας που ορίζει η ίδια. Οι διατάξεις της παραγράφου 2 τέταρτο εδάφιο εφαρμόζονται mutatis mutandis.

7. Τα μέτρα σχετικά με την αλιεία από την ακτή ανακοινώνονται από το συγκεκριμένο κράτος μέλος στην Επιτροπή μόνο για ενημέρωση.

Άρθρο 15

Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 14 του κανονισμού (ΕΟΚ) αριθ. 170/83.

Άρθρο 16

1. Ο κανονισμός (ΕΟΚ) αριθ. 171/83 καταργείται την ημέρα έναρξης ισχύος του παρόντος κανονισμού, εκτός από τα άρθρα 2 μέχρι 17 και 21, που καταργούνται την 1η Ιανουαρίου 1987.

2. Κάθε αναφορά στον δυνάμει της παραγράφου 1 καταργηθέντα κανονισμό θεωρείται ότι γίνεται στον παρόντα κανονισμό. Κάθε αναφορά και παραπομπή στα άρθρα και τα παραρτήματα του εν λόγω κανονισμού εκλαμβάνεται σύμφωνα με τον πίνακα αντιστοιχίας που περιλαμβάνεται στο παράρτημα V.

Άρθρο 17

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Τα άρθρα 2 μέχρι 12 εφαρμόζονται από την 1η Ιανουαρίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 7 Οκτωβρίου 1986.

Για το Συμβούλιο

Ο Πρόεδρος

A. CLARK

(1) ΕΕ αριθ. L 24 της 27. 1. 1983, σ. 1.

(2) ΕΕ αριθ. L 24 της 27. 1. 1983, σ. 14.

(3) ΕΕ αριθ. L 288 της 21. 10. 1983, σ. 1.

(4) ΕΕ αριθ. L 156 της 13. 6. 1984, σ. 1.

(5) ΕΕ αριθ. L 199 της 28. 7. 1984, σ. 1.

(6) ΕΕ αριθ. L 253 της 21. 9. 1984, σ. 1.

(7) ΕΕ αριθ. L 335 της 22. 12. 1984, σ. 3.

(8) ΕΕ αριθ. L 363 της 31. 12. 1985, σ. 28.

(1) ΕΕ αριθ. L 378 της 30. 12. 1978, σ. 1.

(2) ΕΕ αριθ. L 69 της 14. 3. 1981, σ. 1.

(3) ΕΕ αριθ. C 347 της 31. 12. 1985, σ. 14.

(4) ΕΕ αριθ. C 335 της 24. 12. 1985, σ. 2.

(1) ΕΕ αριθ. L 220 της 29. 7. 1982, σ. 1.

(1) ΕΕ αριθ. L 379 της 31. 12. 1981, σ. 1.

ΠΑΡΑΡΤΗΜΑ Ι

Ελάχιστα μεγέθη ματιών και προϋποθέσεις αλιείας

1.2.3.4.5.6.7 // // // // // // // // Περιοχή // Γεωγραφική ζώνη

// Πρόσθετες προϋποθέσεις

// Ελάχιστο

μέγεθος

ματιών

(mm)

// Επιτρεπόμενα είδη-στόχοι

// Ελάχιστο

ποσοστό

ειδών-

στόχων

// Μέγιστο ποσοστό

προστατευομένων

ειδών // // // // // // // // // // // // // // // 1 // Όλη η περιοχή πλην διαιρέσεως CIEM V b (ζώνη ΕΚ) // // 130 // Όλα // // 100 // // Διαίρεση CIEM V b (ζώνη ΕΚ) // // 90 // Όλα // // 100 // // Όλη η περιοχή // // 16 // Γαρίδες ( Pandalus spp.)

Πολικός βακαλάος

(Boreogadus saida) Μπακαλιάρος καπελάν

(Mallotus villosus) Προσφυγάκι (Micromesistius poutassou)

Γουρλομάτες

(Argentina spp.) Ρέγγα (Clupea harengus) Μαλάκια

Γκρίζο μπακαλιαράκι

(Gadiculus thorii) Καραβίδα

(Nephrops norvegicus) Νορβηγικός βακαλάος

(Trisopterus esmarkii) Είδη κλουποειδών εκτός

από τις ρέγγες

Χέλια

(Anguilla anguilla) Δράκαινα

(Trachinus draco) Σαυρίδι

(Trachurus trachurus) Σκουμπρί

(Scomber scombrus) Αμμόχελα

(Ammodytidae) Βελονίδα

(Scomberesox saurus) Γαρίδες

(Crangon spp.) Όσμηρος (Osmerus spp.) // 50 // 10 // // // // // // // // 2 // Όλη η περιοχή // // 90 // Όλα // // 100 // // Βόρεια Θάλασσα // Έως 31 Δεκεμβρίου 1986 // 80 // Όλα // // 100 // // // 1 Ιανουαρίου 1987 έως

31 Δεκεμβρίου 1988 // 85 // Όλα // // 100 // // // Από 1 Ιανουαρίου 1987 // 80 // Γλώσσα // 15 // 100

Από το οποίο όχι περισσότερο από το 20 % γάδο, μπακαλιάρο εγκλεφίνο, μπακαλιάρο μερλάν, μαύρη πολλάκα

// // // Έως 31 Δεκεμβρίου 1988

Σκάφη ισχύος 221 kW ή λιγότερο, που χρησιμοποιούν απλό νήμα // 70 // Γλώσσα (Solea solea) // 5 // 100 // // // Έως 31 Δεκεμβρίου 1988

Σκάφη ισχύος 221 kW ή λιγότερο, που χρησιμοποιούν διπλό νήμα // 75 // Γλώσσα (Solea solea) // 5 // 100 // // // Από 1 Ιανουαρίου 1989

Σκάφη ισχύος 221 kW ή λιγότερο // 75 // Γλώσσα (Solea solea) // 5 // 100 // // // // // // // // Περιοχή // Γεωγραφική ζώνη

// Πρόσθετες προϋποθέσεις

// Ελάχιστο

μέγεθος

ματιών

(mm)

// Επιτρεπόμενα είδη-στόχοι

// Ελάχιστο

ποσοστό

ειδών-

στόχων

// Μέγιστο ποσοστό

προστατευομένων

ειδών // // // // // // // // // 2 (συνέχεια) // Δυτικά της Σκωτίας και Rockall (υποζώνη CIEM VI) (1) // Έως 31 Δεκεμβρίου 1988 // 80 // Όλα // // 100 // // Δυτικά της Σκωτίας και Rockall (υποζώνη CIEM VI) (2) // // 80 // Όλα // // 100 // // Δυτικά της Ιρλανδίας (διαιρέσεις CIEM VII b και c)

Δίαυλος του Μπρίστολ (διαίρεση CIEM VII f)

Νότια ακτή της Ιρλανδίας (διαιρέσεις CIEM VII g, h, j, k) // // 80 // Όλα // // 100 // // Ιρλανδική Θάλασσα (διαίρεση CIEM VII a) // // 70 // Όλα // // 100 // // Μάγχη (διαιρέσεις CIEM VII d, e) // // 75 // Όλα // // 100 // // Όλη η περιοχή εκτός του Skagerrak και Kattegat // // 70 // Καραβίδα

(Nephrops norvegicus) // 30 // 60 // // Όλη η περιοχή // // 32 // Ρέγγα

(Clupea harengus) // 50 // 10 // // Βόρεια Θάλασσα // // 32 // Σκουμπρί

(Scomber scombrus) // 50 // 10 // // Όλη η περιοχή εκτός Skagerrak και Kattegat // // 30 // Γαρίδες

(Pandalus spp. εκτός

Pandalus montagui) // 30 // 50 // // // // 20 // Γαρίδες

(Pandalus montagui και Crangon spp.)

// 30 // 50 // // Όλη η περιοχή // // 16 // Σπρατ

(Clupea sprattus) Χέλια (ενήλικα)

(Anguilla anguilla) Δράκαινα

(Trachinus draco) Μαλάκια εκτός από σουπιές (Sepia officinalis) // 50 // 10 // // Όλη η περιοχή // // 16 // Μπακαλιάρος καπελάν

(Mallotus villosus) Βελονίδα

(Scomberesox saurus) Όσμηρος (Osmerus spp.) Σαρδέλα

(Sardina pilchardus) Γκρίζο καπόνι

(Eutrigla gurnardus) Krill (Euphausidae) Γωβιίδες (Gobiidae) // 50 // 10 // // Όλη η περιοχή εκτός νότια του γεωγραφικού πλάτους 52° 30 Β και δυτικά του γεωγραφικού μήκους 7 ° Δ // // 16 // Προσφυγάκι

(Micromesistius poutassou) // 50 // 10 1,7 // // // // (1) Βορείως μιας γραμμής που χαράσσεται προς Δυσμάς από τη δυτική ακτή του Mull of Kintyre σε βόρειο γεωγραφικό πλάτος 55° 30.

// (2) Νοτίως μιας γραμμής που χαράσσεται προς Δυσμάς από τη δυτική ακτή του Mull of Kintyre σε βόρειο γεωγραφικό πλάτος 55° 30. // // // // // // 1.2.3.4.5.6.7 // // // // // // // // Περιοχή // Γεωγραφική ζώνη

// Πρόσθετες προϋποθέσεις

// Ελάχιστο

μέγεθος

ματιών

(mm)

// Επιτρεπόμενα είδη-στόχοι

// Ελάχιστο

ποσοστό

ειδών-

στόχων

// Μέγιστο ποσοστό

προστατευομένων

ειδών // // // // // // // // // 2

(συνέχεια) // Όλη η περιοχή εκτός από την περιοχή αλιείας του νορβηγικού βακαλάου (1) // // 16 // Νορβηγικός βακαλάος

(Trisopterus esmarkii) // 50 // 10 // // Όλη η περιοχή εκτός από τη Βόρεια Θάλασσα // // 16 // Σκουμπρί

(Scomber scombrus) // 50 // 10 // // Όλη η περιοχή εκτός του Skagerrak και Kattegat // // 16 // Σαυρίδι

(Trachurus trachurus) Γουρλομάτες

(Argentina spp.) // 50 // 10 // // Βόρεια Θάλασσα // 1 Νοεμβρίου έως την τελευταία ημέρα του Φεβρουαρίου // 16 // Αμμόχελα

(Ammodytidae) // 50 // 10 // // // 1 Μαρτίου έως 31 Οκτωβρίου // - // Αμμόχελα

(Ammodytidae) // 50 // 10 // // Όλη η περιοχή εκτός από τη Βόρεια Θάλασσα και το Skagerrak και Kattegat // // - // Αμμόχελα

(Ammodytidae) // 50 // 10 // // Skagerrak και Kattegat // // 80 // Όλα // // 100 // // Skagerrak και Kattegat // // 70 // Βακαλάος μερλάν

(Merlangius merlangus) // 50 // 30 Εκτός του βακαλάου μερλάν // // Skagerrak και Kattegat // // 60 // Καραβίδα

(Nephrops norvegicus) // 20 // 70 // // Skagerrak και Kattegat // // 32 // Σαυρίδι

(Trachurus trachurus) Σκουμπρί

(Scomber scombrus) // 50 // 10 // // Skagerrak και Kattegat // // 30 // Γαρίδα

(Pandalus borealis) // 20 // 50 // // Skagerrak και Kattegat // // 30 // Γουρλομάτες

(Argentinidae) // 50 // 10 // // Skagerrak και Kattegat εντός 4 μιλίων από τις γραμμές βάσης // // 16 // Γαρίδες

(Crangon spp. και

Leander adspersus) // 20 // 50 // // Skagerrak και Kattegat πέραν των 4 μιλίων από τις γραμμές βάσης // // 30 // Γαρίδες

(Crangon spp. και

Leander adspersus) // 20 // 50 // // Skagerrak και Kattegat // // 16 // Γκρίζο καπόνι

(Eutrigla gurnardus) Garfish (Belone belone) Σαυρίδι

(Gasterosteus aculeatus) Βαθρακόψαρο

(Zoarces viviparus) // 50 // 10 // // Skagerrak // 1 Νοεμβρίου έως την τελευταία ημέρα του Φεβρουαρίου // 16 // Αμμόχελα

(Ammodytes spp.) // 50 // 10 // // // 1 Μαρτίου έως 31 Οκτωβρίου // - // Αμμόχελα

(Ammodytes spp.) // 50 // 10 1,7 // // // // (1) Η περιοχή αλιείας του νορβηγικού βακαλάου καθορίζεται ως μέρος της Βόρειας Θάλασσας το οποίο υπάγεται στην κυριαρχία ή τη δικαιοδοσία κράτους μέλους και που οροθετείται προς Νότον από μια γραμμή που χαράσσεται ανατολικά από ένα σημείο της ανατολικής ακτής της Σκωτίας στις 56° Β πλάτος έως 2° Α, έπειτα βόρεια έως τις 58° Β, έπειτα δυτικά στις 0° 30 Δ, έπειτα βόρεια έως τις 59° 15 Β, έπειτα ανατολικά έως τη 1° Α, έπειτα βόρεια έως τις 60° Β, έπειτα δυτικά έως τον μεσημβρινό 0° 00, έπειτα βόρεια έως τις 60° 30 Β, έπειτα δυτικά έως την ανατολική ακτή των Νήσων Σέτλαντ, έπειτα δυτικά από τη δυτική ακτή των Νήσων Σέτλαντ στις 60° Β έως τις 3° Δ, έπειτα νότια έως τις 58° 30 και τέλος δυτικά προς την ακτή της Σκωτίας. // // // // // // 1.2.3.4.5.6.7 // // // // // // // // Περιοχή // Γεωγραφική ζώνη

// Πρόσθετες προϋποθέσεις

// Ελάχιστο

μέγεθος

ματιών

(mm)

// Επιτρεπόμενα είδη-στόχοι

// Ελάχιστο

ποσοστό

ειδών-

στόχων

// Μέγιστο ποσοστό

προστατευομένων

ειδών // // // // // // // // // 2

(συνέχεια) // Kattegat // 1 Αυγούστου έως την τελευταία ημέρα του Φεβρουαρίου // 16 // Αμμόχελα

(Ammodytes spp.) // 50 // 10 // // // 1 Μαρτίου έως 31 Ιουλίου // - // Αμμόχελα

(Ammodytes spp.) // 50 // 10 // // // // // // // // 3 // Όλη η περιοχή // // 65 // Όλα // // 100 // // // // 50 // Γαρίδες

(Parapenaeus longirostris) Γαρίδες (κόκκινες)

(Aristeus antennatus και Aristeomorpha foliacea) // 30 // 50 // // Όλη η περιοχή // // 50 // Καραβίδες

(Nephrops norvegicus) // 30 // 60 Εκ του οποίου

30 %

μπακαλιάρου // // Κόλπος του Cadiz (1) // // 40 // Όλα τα είδη εκτός από εκείνα που αναφέρονται στο παράρτημα ΙΙ για την περιοχή 3 // 50 // 10 // // Όλη η περιοχή εκτός της διαίρεσης CIEM IX a εξαιρουμένου του Κόλπου του Cadiz (1) // // 40 // Σαυρίδι (Trachurus trachurus και Trachurus picturatus) Κεφαλόποδα

// 50

// 10 // // Όλη η περιοχή // // 40 // Προσφυγάκι ( Micromesistius poutassou) Ρέγγα (Clupea harengus) Κολιός

(Scomber japonicus) Σκουμπρί

(Scomber scombrus) // 50 // 10 // // Στην περιοχή αλιείας της δικολόγλωσσας (2) // Σκάφη ισχύος 110 kW // 40 // Δικολόγλωσσα

(Dicologlossa cuneata) // 50 // 10 // // Όλη η περιοχή // // 25 // Μπεκάτσα (τρομπέτα)

(Macrorhamphosus spp.) // 85 // 5 // // Όλη η περιοχή // // 20 // Σαρδέλες

(Sardina pilchardus) Χέλια (ενήλικα)

(Anguilla anguilla) // 50 // 10 // // Εντός 12 μιλίων από τις γραμμές βάσης των κρατών μελών // // 20 // Γαρίδες

(Crangon spp.) // 30 // 50 // // Όλη η περιοχή // // 16 // Σπρατ

(Clupea sprattus) Γαύρος

(Engraulis encrasicolus) Αμμόχελα (Ammodytidae) // 50 // 10 // // // // // // // // 4 // Όλη η περιοχή // // // // // //

1,7 // (1) Κόλπος του Cadiz: ορίζεται ως η περιοχή στη διαίρεση CIEM IX a ανατολικά της γραμμής που χαράσσεται προς Νότον από ένα σημείο 7° 52 Δ στη νότια ακτή της Πορτογαλίας.

(2) Η περιοχή αλιείας της δικολόγλωσσας ορίζεται από γραμμή που διέρχεται από το νότιο έως το βόρειο άκρο της γέφυρας που συνδέει την ηπειρωτική Γαλλία με τη νήσο Oleron, μετά βόρεια κατά μήκος της δυτικής ακτής της νήσου Oleron μέχρι το φάρο του Chassiron (46° 03 Β, 01° 25 Δ), μετά βόρεια μέχρι ένα σημείο της νότιας ακτής της νήσου Re που ονομάζεται «Feu de Chanchardon» (46° 10 Β, 1° 28 Δ), μετά κατά μήκος της νότιας ακτής της νήσου Re μέχρι το φάρο Les Baleines (46° 15 Β, 01° 34 Δ), στη συνέχεια σε 45° 40 Β, 01° 34 Δ, στη συνέχεια σε 45° 40 Β, 01° 34 Δ και από εκεί προς Ανατολάς μέχρι την ακτή της Γαλλίας στη δυτική ακτή του Ακρωτηρίου Ferret. // // // // // // // 1.2.3.4.5.6.7 // // // // // // // // Περιοχή // Γεωγραφική ζώνη

// Πρόσθετες προϋποθέσεις

// Ελάχιστο

μέγεθος

ματιών

(mm)

// Επιτρεπόμενα είδη-στόχοι

// Ελάχιστο

ποσοστό

ειδών-

στόχων

// Μέγιστο ποσοστό

προστατευομένων

ειδών // // // // // // // // // 5 // Όλη η περιοχή // // 65 // Όλα // // 100 // // // // 20 // Κολιός

(Scomber japonicus) Σαυρίδι

(Trachurus picturatus) Γόπες

(Boops boops) Σαρδέλες

(Sardina pilchardus) // 50 // 10 // // // // // // // // 6 // Όλη η περιοχή // // 100 // Όλα // // 100 // // // // 45 // Γαρίδες

(Penaeus subtilis, Penaeus brasiliensis, Xiphopeneus kroyeri) // 30 // 50 // // // // // // // // 7 // Όλη η περιοχή // // // // // // // // // // // // // 8 // Όλη η περιοχή // // // // // // // // // // // //

ΠΑΡΑΡΤΗΜΑ ΙΙ

Ελάχιστο μέγεθος των προστατευομένων ειδών που αναφέρεται στο άρθρο 2 παράγραφος 1 και στο άρθρο 5

(σε cm)

1.2.3,4.5.6.7 // // // // // // // Είδη // Περιοχή

1 // Περιοχή 2

// Περιοχή

3 // Περιοχή

4 // Περιοχή

5

// 1.2.3.4.5.6.7 // // // εκτός

Skagerrak και Kattegat // Skagerrak και Kattegat // // // // // // // // // // // Γάδος (Gadus morhua) // 35 // 35 (1) (2) // 30 // 35 (2) // - // - // Μπακαλιάρος εγκλεφίνος (Melanogrammus aeglefinus) // 30 // 30 (3) // 27 // 30 (3) // - // - // Μπακαλιάρος (Merluccius merluccius) // 30 // 30 // 30 // 27 (4) // (*) // (*) // Ζαγκέτα (Pleuronectes platessa) // 25 // 25 (5) // 27 // 25 // (*) // (*) // Γλώσσα γλυπτοκέφαλος (Glyptocephalus cynoglossus) // 28 // 28 // 28 // 28 // - // - // Γλώσσα μικρόστομος ( Microstomus kitt) // 25 // 25 // 25 // 25 // (*) // - // Γλώσα (Solea solea) // 24 // 24 // 24 // 24 // (*) // (*) // Καλκάνι (Psetta maxima) // 30 // 30 // 30 // 30 // (*) // (*) // Πησσί (Scophthalmus rhombus) // 30 // 30 // 30 // 30 // (*) // - // Γλώσα λεπιδωτή (Lepidorhombus spp.) // 25 // 25 // 25 // 25 // (*) // (*) // Μπακαλιάρος μερλάν (Merlangius merlangus) // 27 // 27 // 23 // 27 // (*) // - // Λιμάντα (Limanda limanda) // 15 // 15 (6) // 23 // 23 // (*) // - // Μαύρη πολλάκα (Pollachius virens) // 35 // 35 (2) // 30 // 35 // - // - // Φαγκρί (Pagellus bogaraveo) // - // 25 // - // 25 // (*) // (*) // Μπαρμπούνι (Mullus surmuletus) // - // 15 // - // 15 // (*) // (*) // Λαυράκι (Dicentrarchus labrax) // - // 32 // - // 32 // (*) // (*) // Μουγκρί (Conger conger) // - // 58 // - // 58 // (*) // (*) // Πολλάκα (Pollachius pollachius) // - // 30 // - // 30 // - // - // Λίγκα (Molva molva) // - // (*) // - // 63 // (*) // (*) // Φρίσα (Alosa spp.) // - // 30 // - // 30 // (*) // (*) // Οξύρρυγχος (Acipenser sturio) // - // - // - // 145 // (*) // - // Κέφαλος (Mugil spp.) // - // 20 // - // 20 // (*) // (*) // Σολομός (Salmo salar) // - // (*) // (*) // 50 // (*) // - // Πέστροφα (Salmo trutta) // - // (*) // (*) // 25 // (*) // - // Χωματίδα ( Platichthys flesus) // - // 25 // 20 // 25 // (*) // - // Βατραχόψαρο (Lophius piscatorius, L. boudegassa) // - // (*) // - // (*) // (*) // (*) // Σουπιά ( Sepia spp.) // (*) // (*) // - // (*) // (*) // (*) // Χέλι (Anguilla anguilla) // - // (*) // (*) // (*) // - // - // Δικολόγλωσσα (Dicologlossa cuneata) // - // - // - // 18 // - // - // Μπλε λίγκα (Molva dypterygia) // - // 70 // - // 70 // - // - // Τσιπούρα (Sparus aurata) // - // - // - // 19 // - // - // Σκαθάρι (Spondyliosoma cantharus) // - // 23 // - // 23 // - // - // // // // // // //

(1) Εκτός από τη διαίρεση CIEM VII a, όπου το ελάχιστο μέγεθος είναι 45 cm κατά την περίοδο από 1ης Οκτωβρίου μέχρι 31 Δεκεμβρίου.

(2) Μέχρι 31 Δεκεμβρίου 1988 το ελάχιστο μέγεθος είναι 30 cm.

(3) Μέχρι 31 Δεκεμβρίου 1988 το ελάχιστο μέγεθος είναι 27 cm.

(4) Μέχρι 31 Δεκεμβρίου 1990 το ελάχιστο μέγεθος είναι 24 cm.

(5) Εκτός από τη Βόρεια Θάλασσα, όπου το ελάχιστο μέγεθος είναι 27 cm από 1ης Ιανουαρίου 1989.

(6) Εκτός από τη Βόρεια Θάλασσα, όπου το ελάχιστο μέγεθος είναι 23 cm από 1ης Ιανουαρίου 1989.

(*) Μέγεθος προς καθορισμό (βλέπε άρθρο 2 παράγραφος 1).

ΠΑΡΑΡΤΗΜΑ ΙΙΙ

Ελάχιστο μέγεθος που αναφέρεται στο άρθρο 5

1.2.3.4 // // // // // Είδη

// Περιοχή // Γεωγραφική ζώνη

// Ελάχιστο μέγεθος

// // // // // // // // // Ρέγγα

(Clupea harengus) // 1 // Διαίρεση CIEM V b (ζώνη ΕΚ) // 20 cm // // // // // // 2 // Εκτός από Skagerrak και Kattegat // 20 cm // // // Skagerrak και Kattegat // 18 cm // // // // // // 3 // // 20 cm // // // // // Σκουμπρί

(Scomber scombrus) // 2 // Μόνο η Βόρεια Θάλασσα // 30 cm // // // // // // 3 // // (*) // // // // // Σκουμπρί (που προορίζεται

για μεταποίηση) // 2 // Skagerrak και Kattegat μόνο // 30 cm // // // // // Κολιός

(Scomber japonicus) // 5 // // 15 cm // // // // // Μπακαλιαράκι

(Trisopterus luscus) // 3 // // (*) // // // // // Γαύρος

(Engraulis encrasicolus) // 3 // // (*) // // // // // Σαρδέλα

(Sardina pilchardus) // 3 // // (*) // // // // // Σαυρίδι

(Trachurus trachurus) // 3 // // 15 cm // // // // // Σαυρίδι

(Trachurus picturatus) // 5 // // 14 cm // // // // // Ολόκληρες καραβίδες

(Nephrops norvegicus) // 2 // Skagerrak και Kattegat μόνο // 40 mm μήκος κελύφους

130 mm συνολικό μήκος

// // // // // // 2 // Εκτός Skagerrak και Kattegat // 25 mm μήκος κελύφους

85 mm συνολικό μήκος

// // // // // // 3 // // 20 mm μήκος κελύφους

70 mm συνολικό μήκος

// // // // // Ουρές καραβίδων // 2 // Skagerrak και Kattegat μόνο // 72 mm // // // // // // 2 // Εκτός από Skagerrak και Kattegat // 46 mm // // // // // // 3 // // 37 mm // // // // // Αστακοκαραβίδα

(Homarus gammarus) // 2 // Εκτός Skaggerak και Kattegat // 85 mm μήκος κελύφους

24 cm συνολικό μήκος

// // // // // // 2 // Skaggerak και Kattegat μόνο // 78 mm μήκος κελύφους

22 cm συνολικό μήκος

// // // // // Καβουρομάνα

(Maja squinado) 2 // // 120 mm // // // // // // // 3 // // 120 mm // // // // // // // // // Είδη

// Περιοχή // Γεωγραφική ζώνη

// Ελάχιστο μέγεθος

// // // // // // Καβούρι

(Cancer pagurus) // 2 // // Πλάτος

(*)

Μήκος

(*)

Χηλή

(*)

// // // // // // 3 // // Πλάτος

(*)

Μήκος

(*)

Χηλή

(*)

// // // // // Χτένι

(Pecten maximus) // 2 // // 100 mm // // // // // // 3 // // 100 mm // // // // // Αχιβάδα

(Venus verrucosa) // 2 // Μόνο οι διαιρέσεις CIEM VII d και e // 40 mm // // // // // Καλαμάρι

(Loligo vulgaris) // 3 // // (*)

// // // // (*) Μέγεθος προς καθορισμό.

ΠΑΡΑΡΤΗΜΑ IV

Τρόπος προσδιορισμού του μεγέθους των καρκινοειδών και των μαλακίων

α)

α)

β)

β)

(Homarus)

Αστακοκαραβίδα

(Nephrops)

Καραβίδα

α) μήκος κελύφους

β) συνολικό μήκος

α)

(Venus verrucosa)

Αχιβάδα

α) μέγιστο μήκος του οστράκου

α)

γ)

β)

(Cancer pagurus)

Καβούρι

β)

(Maja squinado)

Καβουρομάνα

α) μέγιστο πλάτος του κελύφους

β) μήκος του κελύφους

γ) μήκος της λαβίδας

ΠΑΡΑΡΤΗΜΑ V

Πίνακας αντιστοιχίας

1.2 // // // Κανονισμός (ΕΟΚ) αριθ. 171/83 // Παρών κανονισμός // // // Άρθρο 1 // Άρθρο 1 // Άρθρα 2, 3, 4, 5, 8 (2), 10, 14 (4) // Άρθρο 2 // Άρθρο 6 // Άρθρο 3 // Άρθρο 7 // Άρθρο 4 // Άρθρο 11 // Άρθρο 5 // Άρθρο 12 // Άρθρο 6 // Άρθρο 13 (2) // Άρθρο 7 // Άρθρο 15 (1) // Άρθρο 8 // Άρθρο 14 // Άρθρο 9 // Άρθρο 16 // Άρθρο 10 // Άρθρο 17 // Άρθρα 11, 12 // Άρθρο 18 // Άρθρο 13 // Άρθρα 19, 20 // Άρθρο 14 // Άρθρο 21 // Άρθρο 15 // Παραρτήματα Ι, ΙΙ, ΙΙΙ, IV // Παράρτημα Ι // Παράρτημα V // Παράρτημα ΙΙ // Παράρτημα VI // Παράρτημα ΙΙΙ // //